wickkiey/tamil-wikipedia-chunked huggingface dataset:
# திராட்சைச் செங்கள்

## தயாரிப்பு

### நொதியேறாப் பழச்சாற்றைக் குளிர்வித்தல்

சில செங்கள் தயாரிப்பாளர்கள் பழச்சாற்றை கிட்டத்தட்ட 10°C (50°F)க்கு குளிர வைக்க விரும்புகின்றனர்; இது ஒன்றிலிருந்து நான்கு நாட்கள் வரையிலும் நொதிப்பிற்கு முந்தைய காலத்து மென்மையாக்கலுக்கு ("குளிர்ந்த ஊறவைத்தல்") உதவுகின்றது. நிறத்தையும் பழச்சுவையையும் இந்நீர்மத்தில் தக்கவைக்கவும் முந்தைய செயற்பாட்டில் சேர்த்த தனின்களை நொதியலுக்கு முன்னதாக பிரித்தெடுக்காமல் இருக்கவும் இது உதவுகின்றது. நொதிக்கப்பட்ட பின்னர் உண்டாகும் மதுசாரம் தனின்களைப் பிரித்தெடுக்கிறது. இச்செயற்பாடுகள் அனைத்து தயாரிப்பாளர்களுக்கும் பொதுவானவை அல்ல. புதிய உலக நாடுகளில் உள்ள செங்கள் தயாரிப்பாளர்களிடம் கூடுதலாக காணப்படுகின்றது.
# மூலைவிட்ட பூச்சிகள்

**விட்டில் பூச்சிகள் (Earwigs)** தோற்சிறகிகள் எனும் பூச்சி வரிசையைச் சேர்ந்தவையாகும். இவற்றில் ஏறத்தாழ 2,000 இனங்கள் உள்ளன. சிறுபூச்சி வரிசைகளில் ஒன்றாகிய இவை 12 குடும்பங்களாகப் பிரிக்கப்பட்டுள்ளன. விட்டில் பூச்சிகள் தனிப்பான்மையுள்ள வால்சிதில்களையும் வயிற்றில் ஓரிணைக் கொடுக்குகளையும் கீழே மடிந்த படலவகைச் சிறகுகளையும் கொண்டுள்ளன; எனவே இவை அறிவியலில் தோற்சிறகிகள் எனப் பெயரிடப்பட்டுள்ளன. இவற்ரின் கொடுக்கில்லாத சில குழுக்கள் பாலூட்டிகளில் ஒட்டுண்ணியாக வாழ்கின்றன. இவை அண்டார்ட்டிகா தவிர அனைத்துக் கண்டங்களிலும் வாழ்கின்றன.  
இவை இரவில் முனைவாக இயங்குபவை. பகலில் ஈரமான இண்டு இடுக்குகளில் மறைந்திருக்கின்றன. இவை பல்வேறு பூச்சிகளையும் பயிர்களையும் உண்கின்றன. இவை பயிர்த்தாள்களையும் பூக்களையும் பல்வேறு பயிர்வகைகலையும் உண்டு அழிக்கின்றன.  
இவை முதிரும் முன்பாக ஐந்துமுறை தோலுரிக்கின்றன. இவற்ரின் பல இனங்களில் பூச்சிகளில் இல்லாத தாய்க்கவனிப்பு அமைந்துள்ளது. இவற்றின் பெண்பூச்சிகள் பொரித்த பிறகும் முட்டைகளைப் போலவே இளவுயியிகளையும் இரண்டாம் தோலுரிப்பு வரையில் காப்பாற்றுகின்றன. இளவுயிரிகள் தோலுரிக்கும்போது பாலியல் வெறூபாடு, அதாவது கொடுக்கு வடிவ வேறுபாடு உருவாகத் தொடங்குகிறது.  
இவற்றில் சில மறைந்துவிட்ட உள்வரிசைகளாகிய தொல்தோற்சிறகிகளிலும் முழுத்தோற்சிறகிகளிலும் புதைபடிவ எச்சங்கள் அமைகின்றன. தொல்தோற்சிறகிகள் பிந்தைய முப்படிவுக் காலத்திலும் முழுத்தோற்சிறகிகள் நடு முப்படிவுக் காலத்திலம் அமைந்துள்ளன. பூச்சிகளின் பல பிற வரிசைகள் இதிலிருந்து தோன்றியனவாக கோட்பாட்டாளர்கள் கூறுகின்றனர். என்றாலும், பனி மூட்டைப் பூச்சிகள் இதில் இருந்து தோன்றியிருக்க உறுதியான வாய்ப்புள்ளது.
# மூலைவிட்ட பூச்சிகள்

## பரவல்

இவை பரவலாக தென் அமெரிக்காவிலும் ஐரோப்பாசியாவிலும் காணப்படுகின்றன. ஐரோப்ப்பாவில் இருந்து இவை வட அமெரிக்காவுக்கு 1907 இல் பரவலாயின; என்றாலும் இவை தெற்கு, தென்மேற்கு அமெரிக்காவிலேயே பரவலாகக் காணப்படுகின்றன. வகையினம் வடக்கில் கனடாவில் தெற்கு ஒண்டாரியோ சதுப்புநிலங்களில் முளைக்கும் தாவர இலைகளில் ஒளிந்து வாழ்கின்றன. என்றாலும், மற்ர குடும்பங்கள் வட அமெரிக்காவில் காணப்படுகின்றன. இவற்றில் போர்ப்பிகுலிடே (Forficulidae) ( *தோரு (Doru)* பேரினம், *போர்ப்பிகுலா* ஆகியன ), இசுபாஞ்சிபோரிடே, அனிசோலாபிடிடே (Anisolabididae), இலாபிடூரிடே (Labiduridae) ஆகிய குடும்பங்கள் அடங்கும்.  
சில குளிர்ந்த காலநிலை பனிக்காலத்தில் வாழ்கின்றன. இவை தோட்டங்களிலும் காடுகளிலும் வயல்களிலும் உள்ள இறுக்கமான பிளவுகளில் வாழ்கின்றன. 1,800 இனங்களில், 25 வட அமெரிக்காவிலும் 45 ஐரோப்ப்பாவிலும் (இவற்றில் 7 பெரும்பிரித்தானியாவில்), 60 ஆத்திரேலியாவிலும் வாழ்கின்றன.
# சாந்தி கிருஷ்ணா

**சாந்தி கிருஷ்ணா** (*Shanthi Krishna*), மலையாளத் திரைப்பட நடிகையாவார். இவர் தமிழ், கன்னடத் திரைப்படங்களிலும் நடித்துள்ளார். இவர் பரதநாட்டியக் கலைஞரும் ஆவார். 1980,1990களில் மலையாளத் திரைத்துறையில் முன்னணி நடிகையாக இருந்தவர்.  
இவர் நடித்த முதல் படம் 1976ல் வெளியான ஹோமகுண்டம். இருந்தபோதும், 1981ல் வெளியான நித்ர என்ற திரைப்படத்தில் நடித்தே பிரபலமானார்.
# சாந்தி கிருஷ்ணா

## வாழ்க்கைக் குறிப்பு

1964 ஜனவரி இரண்டாம் நாளில் மும்பை மாநகரில், பாலக்காட்டைப் பூர்விகமாகக் கொண்ட கிருஷ்ணன் ஐயர், சாரதா ஆகியோருக்கு மகளாகப் பிறந்தார். இவர் பள்ளிக்கல்வியையும் கல்லூரிப்படிப்பையும் மும்பையில் தொடர்ந்தார். ஸ்ரீநாத் என்ற மலையாள நாடக நடிகரை 1984ஆம் ஆண்டில் திருமணம் செய்துகொண்டார் முதல் திருமணத்திற்குப் பின்னர் சில ஆண்டுகள் நடிக்காமல் இருந்தார். 1995ஆம் ஆண்டில் இவரை விவாகரத்து செய்தார். பின்னர், 1998ஆம் ஆண்டில், கொல்லத்தைச் சேர்ந்த சதாசிவன் பஜோர் என்ற தொழிலதிபரை மணந்துகொண்டார். இவர் கணவர் ராஜீவ் காந்தி குரூப் ஆப் இன்ஸ்டிடியூட்ஸ் என்ற குழுமத்தின் இயக்குநர் ஆவார். பின்னர், நயம் வியக்தமாக்குன்னு என்ற மலையாளத் திரைப்படத்தில் நடிப்பைத் தொடர்ந்தார்.. அமெரிக்காவின் புளோரிடா, நியூயார்க், அல்பனி போன்ற இடங்களில் வசித்து வந்த இவர் தற்போது தன் கணவருடனும் இரு மக்களுடனும் பெங்களூரில் வசித்துவருகிறார். சுரேஸ் கிருஷ்ணா என்ற திரைப்பட இயக்குநர் இவரது சகோதரர் ஆவார்.
# சாந்தி கிருஷ்ணா

## திரைவாழ்க்கை

1981ஆம் ஆண்டில் பரதன் இயக்கிய நித்ர என்ற மலையாளத் திரைப்படத்தில் நடித்து புகழ்பெறத் தொடங்கினார். அதே ஆண்டில், தமிழில் பன்னீர் புஷ்பங்கள் என்ற திரைப்படத்திலும் நடித்தார். பின்னர், ஈணம், விச, மங்களம் நேருன்னு, இது ஞங்ஙளுடெ கத, கிலுகிலுக்கம், சாகரம் சாந்தம், ஹிமவாஹினி, சில்லு, சவிதம், கவுரவர், நயம் வியக்தமாக்குன்னு, பின்காமி, விஷ்ணுலோகம் என்னும் நன்மகள், பக்ஷே ஆகிய திரைப்படங்களில் நடித்தார்.  
இவர் கேரள அரசின் திரைத்துறை விருதைப் பெற்றுள்ளார். கேரள அரசின் திரைத்துறை விருதை வழங்கும் நடுவராகவும் பொறுப்பில் இருந்துள்ளார்.. தொலைக்காட்சித் தொடர்களில் நடித்தும் விருதுகள் பெற்றுள்ளார்.  
2017ஆம் ஆண்டில் ஞண்டுகளுடெ நாட்டில் ஒரு இடவேள என்ற திரைப்படத்தில் நடித்தார்.
# சாந்தி கிருஷ்ணா

## திரைவாழ்க்கை

### தொலைக்காட்சித் தொடர்கள்

- சாபல்யம் (தூர்தர்ஷன்)
- ஸ்கூட்டர் (தூர்தர்ஷன்)
- சீமந்தம் (தூர்தர்ஷன்)
- குதிரகள் (தூர்தர்ஷன்
- மலையாளி வீட்டம்மா (பிளவர்ஸ் டிவி)
- காமெடி ஸ்டார்ஸ் சீசன் 2
# சாந்தி கிருஷ்ணா

## திரைவாழ்க்கை

### திரைப்படங்கள்

- *இவர் நடித்த திரைப்படங்களில் பெரும்பான்மையானவை மலையாள மொழியில் வெளியானவை. மற்ற மொழிப் படங்களாயின், குறிப்பில் விவரம் கொடுக்கப்பட்டுள்ளது*  
| 2018 | விஜய் சூப்பரும் பவுர்ணமி | விஜயின் தாய் |
| --- | --- | --- |
| - | கிருஷ்ணம் | மீரா |
| மழயது | அனாமிகா |  |
| அரவிந்தன்றெ அதிதிகள் | கீதாலட்சுமி | சிறப்புத் தோற்றம் |
| குட்டநாடன் மர்ப்பாப்பா | மேரி | பின்னணிப் பாட்டும் பாடியுள்ளார் |
| 2017 | ஞண்டுகளுடெ நாட்டில் ஓரிடவேள | ஷீலா சாக்கோ |
| 2012 | கற்பூரதீபம் | ஷீலா |
| 1998 | மஞ்சீரத்வாணி | சுபத்ரா |
| 1997 | லாலி | கன்னடத் திரைப்படம் |
| கல்யாண உண்ணிகள் | ரசியா |  |
| நேருக்கு நேர் | சாந்தி | தமிழ்த் திரைப்படம் |
| 1996 | லாலனம் | சலீனா |
| ஏப்ரல் 19 | சீனத் |  |
| 1995 | தட்சசீலா | கங்கா |
| அவிட்டம் திருநாள் ஆரோக்கிய சீமான் | ஹேமலதா |  |
| சுக்ருதம் | துர்கா |  |
| 1994 | சகோரம் | ஷர்தாமணி |
| இலையும் முள்ளும் | பார்வதி |  |
| குடும்ப விசேஷம் | அஸ்வதி |  |
| பக்ஷே | ராஜேஸ்வரி |  |
| பின்காமி | விஜ மேனோனின் தாய் |  |
| பரிணயம் | மாது |  |
| வாரணமால்யம் | வசுந்தரா |  |
| தாதா | தேவி |  |
| 1993 | ஆலவட்டம் | ஊர்மிளா |
| செங்கோல் | ஜோசின் மனைவி |  |
| ஜானி | மார்கரெட் |  |
| மாயமயூரம் | டாக்டர் விமலா |  |
| கந்தர்வம் | லட்சுமி |  |
| 1992 | மகாநகரம் | கீதா |
| சபரிமலையில் தங்க சூர்யோதயம் | ராதிகா |  |
| அபராதா | சவுமினி |  |
| கவுரவர் | ரமணி |  |
| பண்டு பண்டொரு ராஜகுமாரி | தேவயானி |  |
| சவிதம் | சவுமினி |  |
| 1991 | நயம் வியக்தமாக்குன்னு | வல்சலா |
| விஷ்ணுலோகம் | சாவித்ரி |  |
| அச்சன் பட்டாளம் | அஷோக்கின் தாய் |  |
| என்னும் நன்மகள் | ராதா தேவி |  |
| 1986 | நிமிஷங்கள் | அனிதா |
| 1984 | மங்களம் நேருன்னு | உஷா |
| அன்புள்ள மலரே | தமிழ்த் திரைப்படம் |  |
| 1983 | பிரேம் நசீரெ காண்மானில்ல | சாந்தி கிருஷ்ணா |
| மணியறை | சப்னா |  |
| ஹிமவாஹினி | ஹேமா |  |
| சாகரம் சாந்தம் | ஸ்ரீதேவி |  |
| ஓமணத்திங்கள் | அஜிதா |  |
| சுவப்னலோகம் |  |  |
| விசா | நளினி |  |
| 1982 | சில்லு | ஆனி |
| சிம்லா ஸ்பெசல் | உமா | தமிழ்த் திரைப்படம் |
| மணல் கயிறு (திரைப்படம்) | உமா |  |
| நம்பினால் நம்புங்கள் |  |  |
| இடியும் மின்னலும் | - |  |
| கிலுகிலுக்கம் | அஞ்சலி |  |
| இது ஞங்ஙளுடெ கத | பிரபா |  |
| கேள்காத்த சப்தம் | சுஷமா |  |
| 1981 | பன்னீர் புஷ்பங்கள் | தமிழ்த் திரைப்படம் |
| சின்னமுள் பெரியமுள் | ராதா |  |
| சிவப்பு மல்லி |  |  |
| நித்ர | அஸ்வதி |  |
| தாராட்டு | மீரா |  |
| 1980 | ஷாலினி என்றெ கூட்டுகாரி | } |
# சாந்தி கிருஷ்ணா

## விருதுகள்

:கேரள அரசின் திரைத்துறை விருதுகள்  
- 1992 - இரண்டாவது சிறந்த நடிகை - சவிதம்
- 1994 - சிறந்த நடிகை - சகோரம்  
:பிற விருதுகள்  
- 2017 - ஏசியாவிசன் குணச்சித்திரக் கதாப்பாத்திர விருது - ஞண்டுகளுடெ நாட்டில் ஒரு இடவேள
- 2018 - குணச்சித்திர நடிகைக்கான வனிதா திரை விருது - ஞண்டுகளுடெ நாடில் ஒரு இடவேள
- 2018 - குணச்சித்திர நடிகைக்கான பிளவர்ஸ் இந்தியத் திரை விருது - ஞண்டுகளுடெ நாட்டில் ஒரு இடவேள
# என்னோடு விளையாடு

**என்னோடு விளையாடு** (**Ennodu Vilayadu**) என்பது 2017ஆண்டு வெளிவந்த தமிழ் திகில் திரைப்படமாகும்.படத்தைஅருண் கிருஷ்ணசாமி எழுதி இயக்கியுள்ளார்.இந்தப்படத்தில் பரத், கதிர், சஞ்சித ஷெட்டி மற்றும் சந்திணி தமிழரசன் ஆகியோர் முன்னணிபாத்திரங்களிலும் ராதாரவி மற்றும் யோகி ஜபீ ஆகியோர் துணைபாத்திரங்களிலும் நடித்துள்ளனர். படத்திற்கு அறிமுகஇசையமைப்பாளர்களாக மோசஸ் மற்றும் சுதர்சன் எம். குமார் என்பவர்கள் அறிமுகப்படுத்தப்பட்டுள்ளனர். என்னோடுவிளையாடுபடமானது 2017ஆம் ஆண்டு பெப்ரவரி மாதம் 17 ஆம் தேதியன்று வெளியானது.
# என்னோடு விளையாடு

## நடிகர்கள்

- பரத்-விக்ரம்
- கதிர் -ஸ்ரீதர்
- சந்திணி தமிழரசன் -மின்னி
- சஞ்சித ஷெட்டி -இன்பா
- ராதாரவி-நகுலன்
- யோக் ஜேப்பி -ஷர்மா
- கடம்கிஷான்
- ஆத்மா பேட்ரிக் -தேஜா
# என்னோடு விளையாடு

## கதை

ஒரு கட்டுமான நிறுவனத்தில் கணக்காளராக இருக்கும் விக்ரமுக்கு (பரத்) குதிரைப் பந்தயத்தில் ஆர்வம் கொண்டவர். பந்தயத்தில் எந்த குதிரை தோற்கும், எந்த குதிரை ஜெயிக்கும் என்பதைக் கணிப்பதில் வல்லவர். இதனால் கடன் வாங்கியும், நிறுவனத்தின் பணத்தை எடுத்தும் குதிரைப் பந்தையத்தில் விளையாடி, லட்சக்கணக்கான பணத்தை பந்தையத்தில் இழந்திடுகிறார். இதற்கான காரணத்தை ஆராயும்போது, குதிரை பந்தயத்தில் தகிடுதங்கள் நடப்பதை கண்டுபிடிக்கிறார். அதைப் பயன்படுத்தி குறிப்பிட்ட பந்தையம் ஒன்றில் சில கோடிகள் வெல்ல நினைக்கிறார். இதற்காக பரத்துக்கு பல இலட்சங்கள் தேவைப்படுகிறது.  
இந்நிலையில் விக்ரமின் நண்பன் ஸ்ரீதர் (கதிர்) வேலைக்காக திருச்சியிலிருந்து சென்னைக்கு வருகிறார், கதிருக்கு சூழ்நிலையால் இன்பாவுடன் (சஞ்சிதா ஷெட்டி) ஒரே வீட்டில் தங்கவேண்டிய சூழ்நிலை ஏற்படுகிறது. இன்பாவின் தந்தை, வீட்டின் பேரில் வாங்கிய கடனால், வீடு ஏலத்துக்குப் போகும் நிலை உண்டாகிறது, இதனால் அந்த வீட்டை எப்படியாவது மீட்கவேண்டும் என்று நினைக்கிறார். இதை அறியும் ஸ்ரீதர் அவளுக்காக அந்த பணத்தை தயார் செய்து அந்த வீட்டை மீட்டுக் கொடுக்க முடிவு செய்கிறார்.  
ஒருகாலத்தில் குதிரை பந்தயத்தில் கொடிகட்டிப் பறந்த நகுலன் (ராதாரவி), ஒரு தோல்வியால் போட்டியில் இருந்து விலகி இருக்கிறார். பின்னர் மீண்டும் முதலிடத்தைப் பிடிப்பதற்காக போட்டியில் கலந்துகொள்ள வருகிறார். அதற்காக தொடர்ந்து வென்று கொண்டிருக்கும் ஷர்மாவிடம் (யோக் ஜேப்பி) பேரம் பேசுகிறார் பேரப் பணமான 50 இலட்டசத்தை கதிருக்கே தெரியாமல் அவரது காரில் வைத்து விடுகின்றனர். இதை அறிந்துகொள்ளும் பரத் அந்தப் பணத்தைக் கொண்டு குதிரைப்பந்தையத்தில் கோடிக்கணக்கில் பணம் சம்பாதித்து, தன் கடனை அடைக்க திட்டமிடுகிறார்.  
விக்ரம், ஸ்ரீதர், நகுலன் ஆகிய மூவரின் பிரச்சினைகளுக்கும் தீர்வு கிடைத்ததா? இவர்களுக்கு கிடைக்க வேண்டிய பணம் கிடைத்ததா? இல்லையா? என்பதுதான் படத்தின் மீதிக்கதை.
# என்னோடு விளையாடு

## தயாரிப்பு

இந்தத்திரைப்படதிட்டமானது 2015 ஆம் ஆண்டு துவக்கத்தில் தொடங்கப்பட்டது. பரத், கதிர், சந்திணி, தமிழரசன் மற்றும் சஞ்சித ஷெட்டி ஆகியோர்நடிக்கஅறிமுகஇயக்குநர் அருண் கிருஷ்ணசுவாமி இயக்குவதாகமுடிவானது. கிண்டிகுதிரைப்பந்தயமைதானத்துக்குவந்துசென்றபோதுதனது முதல் படத்திற்கானகள யோசனைவந்ததாக அருண் கூறினார். பின்னர் அவர்இந்த விளையாட்டின் நடைமுறை, குதிரை பந்தய விவரங்கள்போன்றவற்றைஅறிந்துக்கொள்ளத் தொடங்கி, கதையை உருவாக்கினார். 2015ஏப்ரலில்படத்தயாரிப்புப்பணிகள் புதுச்சேரியில்துவங்கின.முதல்கட்டப் படப்பிடிப்பில், சஞ்சிதாசம்பந்தப்பட்டகாட்சிகள் படம்பிடிக்கப்பட்டன. அதன் பிறகு சென்னை மற்றும் மைசூர் நகரங்களில் கதிர் மற்றும் பரத்ஆகிய இருவரும்இணைந்துநடிக்கும் ஒரு சில காட்சிகள் படமாக்கப்பட்டன.படத்தில்இடம்பெற்ற குதிரைப் பந்தய காட்சிகள்பெரும்பாலும் மைசூர் நகரத்தில் படமாக்கப்பட்டன. 2015செப்டம்பரில் பாரத்சம்மந்தப்பட்டகாட்சிகளின்படப்பிடிப்பு முடிக்கப்பட்டன. பெங்களூரில் மேலும்சில காட்சிகள் படம்பிடிக்கப்பட்டப் பிறகு, 2015நவம்பரில்தயாரிப்புக்குப்பிந்தையபணிகள் தொடங்கின. 2016செப்டம்பரில்முதல் வெளியீட்டுத் தேதி தயாரிப்பாளரால் அறிவிக்கப்பட்டது.ஆனால்இந்தப்படம்வெளியீட்டுக்காக ஒருஆண்டுக்கும் மேலாககாத்திருக்கவேண்டி ஆனது.
# என்னோடு விளையாடு

## பின்னணி இசை

இந்தப் படத்தில் இசையமைப்பாளர்களாக சுதர்சண் எம். குமார் மற்றும் ஏ. மோசஸ் ஆகியஇருவர் தமிழ்த் திரைப்பட துறைக்குபுதிய இசையமைப்பாளர்களாக அறிமுகப்படுத்தப்பட்டனர்.படத்தின்இசை 2016 நவம்பர் 9 இல் வெளியிடப்பட்டது.
# என்னோடு விளையாடு

## வெளியீடு

2017 ஜனவரி பிற்பகுதியில்,படக்குழுபடவெளியீட்டுநாளாக 2017பெப்ரவரி 24 ஐ இறுதி செய்து, படத்திற்கான விளம்பரப் பணிகளில் ஈடுபட்டது, ராகவா லாரன்சின் மொட்ட சிவா கெட்டா சிவா (2017)படம்பெப்ரவரி 17 முதல் 24 வரை வெளியிட திட்டமிட்டிப்பதைக் கருத்தில் கொண்டு,என்னோடுவிளையாடுபடத்தைஒருவாரம்முன்னதாகவேவெளியிடதயாரிப்பாளர்முடிவு செய்தார்.
# விக்டோரியா தீவு (கனடா)

**விக்டோரியா தீவு** (Victoria Island) கனடாவின் ஆர்டிக் தீவுக் கூட்டத்தில் ஒரு பெரிய தீவாகும். இது நுனாவெட் பிரதேசத்திற்கும் கனடாவின் வடமேற்கு பிரதேசத்திற்கும் இடையில் எல்லையாக விளங்குகிறது. இது உலகின் எட்டாவது மிகப் பெரிய தீவாகும். இது கனடாவில் இரண்டாவது பெரிய தீவாகும். இதன் பரப்பளவு 217.291 ச.கி.மீ. ஆகும். இது நியூபவுண்ட்லாந்தை விட இரண்டு மடங்கு பெரியது (111.390.ச.கி.மீ.). க்ரேட் பிரிட்டனை விட சற்று பெரியது (111,390கி.மீ). ஆனால் ஹோன்ஷு விட சிறியது (225.800 ச.கி.மீ.) ஆகும். இது ஒரு தீவுக்குள் மற்றொரு தீவு அதற்குள் மற்றொரு தீவு என்ற அமைப்பில் மிகப் பெரியதாகும். இத்தீவின் மேற்கு பகுதியின் மூன்று பங்கு வடமேற்கு பகுதியில் உள்ள இனுவிக் பிரதேசத்தைச் சார்ந்தது. மீதமுள்ள பகுதி நுனாவெட்டின் கிட்டிக்மியோட் பகுதியைச் சார்ந்தது.
# விக்டோரியா தீவு (கனடா)

## வரலாறு

1826இல் ஜான் ரிச்சர்ட்சன் என்பவர் தென்மேற்கு கடலோரபகுதியில் இதை முதன் முதலில் பார்த்தார் அதற்கு “வாலஸ்டன் நிலம்” என்று அழைத்தார். 1839இல் பீட்டர் வாரன் டீயிஸ் மற்றும் தாமஸ் சாம்சன் என்பவர்கள் இதன் தென்மேற்கு கடலோர பகுதியில் சென்று இதை விக்டோரியா நிலம் என்று அழைத்தார்கள். 1846இல் ஜான் பர்ரோ என்பவர் வெளியிட்ட ஒரு வரைபடம் கரைத் தீவுகள் என்ற பகுதிக்கு வட பாகத்திலுள்ள கரை நிலம் மேற்கண்ட இரண்டு நிலங்களிலிருந்து வரையப் பட்ட வெற்று பகுதியை காண்பித்தது. 1850 மற்றும் 1851இல் இராபர்ட் மக்லூர் அவர்கள் கரைத் தீவின் அனைத்து பகுதியையும் சுற்றி வந்தார். இதன் மூலம் விக்டோரியா தீவை மற்ற நிலங்களிலிருந்து பிரித்து எடுத்தார். இவரின் உடன் பணியாளர்களும் வடமேற்கு மற்றும் மேற்கு கரையோர பகுதிகளுக்கு இடையே சென்று அதை ஆராய்ந்து வந்தனர்.
# விக்டோரியா தீவு (கனடா)

## அமைப்பு மற்றும் விளக்கம்

விஸ்காண்ட் மெல்வில் சௌண்ட் வடக்காக உள்ளது மற்றும் மெக்லிண்டாக் கால்வாய் , விக்டோரியா ஜலசந்தி ஆகிய இரண்டும் கிழக்காக அமைந்துள்ளது. மேற்காக அமண்ட்சென் வளைகுடா மற்றும் கரைத்தீவுகள் உள்ளன. இவை விக்டோரியா தீவுகளிலிருந்து வேல்ஸ் இளவரசரின் ஜலசந்தி என்ற ஒரு நீண்ட ஜலசந்தியால் பிரிக்கப் பட்டுள்ளது. தெற்கு பக்கத்தில் (மேற்கிலிருந்து கிழக்காக) டால்பின் மற்றும் யூனியன் ஜல சந்தி, ஆஸ்டின் விரிகுடா, கொரொனேஷன் வளைகுடா மற்றும் டீஸ் ஜலசந்தி உள்ளது. தெற்கு நீர்வழி மற்றும் வேல்ஸ் இளவரசரின் ஜலசந்தி இரண்டும் ஒரு சர்ச்சைக்குரிய வடமேற்கு வழிப்பாதையின் ஒரு பகுதியாக விளங்குகிறது. சர்ச்சைக்கு காரணம் கனடா அரசாங்கம் அது கனடா நாட்டிற்குரிய உள்நாட்டு நீர்வழி என்று கூறுகிறது ஆனால் பிற நாடுகள் அவை சர்வதேசத்திற்குரிய நீர்வழிப் பாதை என்று கூறுகின்றன.  
இத்தீவு தீபகற்பங்களின் தீவாகும். இத்தீவில் அதிக அளவு கரையோரக் கடல்வழி நுழைவாய்கள் காணப்படும். மேற்கில் வடக்கு நோக்கிய ஸ்டொர்கெர்ஸன் தீபகற்பம் உள்ளது. இது தங்க ஆச்சாரி கால்வாய் என்று சொல்லக்கூடிய கோல்ட்ஸ்மித் கால்வாயில் போய் முடியும். இங்குள்ள நீர் பரப்பு விக்டோரியா தீவை ஸ்டீஃபன்ஸன் தீவிலிருந்து பிரிக்கிறது. ஸ்டொர்கெர்ஸன் தீபகற்பமானது இத்தீவின் வடமத்திய பகுதியிலிருந்து ஹட்லே விரிகுடாவால் பிரிக்கப் பட்டு இருக்கிறது. இந்த விரிகுடா ஒரு பெரிய கடல் உள்வாயாகும். அடுத்த தீபகற்பம் இளவரசர் அல்பர்ட் தீபகற்பமானது வடக்கு பாகத்தில் காணப் படுகிறது. இது வேல்ஸ் இளவரசர் ஜலசந்தியில் முடிகிறது. மேற்குபுறமாக நோக்கி இருப்பது வாலஸ்டன் தீபகற்பம்.  
இந்த தீவு முழுவதும் அதிசயத்தக்க விதமாக ஒரு மேப்புள் இலை போல தோற்றமளிக்கிறது. இது கனடாவின் ஒரு முக்கிய சின்னமாகும்,
இத்தீவின் உயரமான புள்ளி வடமேற்கு திசையில் உள்ள ஷேலார் மலையில் உள்ளது. இதன் உயரம் 655 மீட்டர் அல்லது 2,149 அடியாகும். தென்மேற்கு பகுதியில் காம்பிரிட்ஜ் விரிகுடாவிற்கு வடக்கில் ஃபெர்குஸான் ஏரி அமைந்துள்ளது. இதன் பரப்பு 562 ச.கி.மீ. ஆகும். இதுதான் இத்தீவின் மிகப் பெரிய ஏரி.
இத்தீவானது கனடாவின் அரசியாக 1867 இலிருந்து 1901 வரை உள்ள இராணி விக்டோரியாவின் ஞாபகமாக பெயரிடப்பட்டது. இளவரசர் அல்பர்ட் என்பது இவரின் கணவரின் பெயராகும்.
நுனாவெட்டில் உள்ள அமட்ஜக் ஏரியில் மற்றுமொரு சிறிய விக்டோரியா தீவு உள்ளது.  
இங்கு காணப்படும் தீவு கரிபௌ எனும் மானினம் இந்த இடத்தைத் தாயகமாகக் கொண்டுள்ளது. இவைகள் தங்கள் கோடைகால மேய்ச்சலை விக்டோரியா தீவில் முடித்துக் கொண்டு நுனாவெட்டில் குளிர்கால மேய்ச்சலுக்கு செல்லுவதற்காக டால்பின் மற்றும் யூனியன் ஜலசந்தியைக் கடந்து வலசை செல்லும். ஆனால் வட அமெரிக்க கர்பௌ இவ்வாறு கடந்து செல்வதில்லை. ஆனால் பியரி கர்பௌ இதை விட அளவிலும் எண்ணிக்கையிலும் சிறியது வலசைப் போகும்
# ஊழ் (சைனம்)

**ஊழ்** அல்லது **கர்மா** அல்லது **வினைப்பயன்** சைன அருக நெறியின் படி, உள மற்றும் அண்டவியல் சார்ந்த முக்கியமான கோட்பாடுகளில் ஒன்று ஆகும். எளிமையாகச் சொன்னால், மனிதனின் நல்வினையும் தீவினையுமே சீவனின் (ஆன்மா) மறுபிறவியைத் தீர்மானிக்கின்றது என்பது சமணக்கொள்கை. உலகியல் சார்ந்த சம்சார உலகில் உழலும் ஆன்மாக்கள் இறுதியில் மோட்சத்தை அல்லது வீடுபேற்றை அடையும் வரை ஊழின் காரணமான பிறவிகளில் ஆன்மா உழன்று கொண்டிருக்கும். வீடுபேற்றை அடைவதற்கு தூய வழிகளில் ஒன்றை ஒருவன் கடைப்பிடிக்கவேண்டும்.
# ஊழ் (சைனம்)

## தோற்றமும் வளர்ச்சியும்

ஊழ் கொள்கை எல்லாஇந்திய மதங்களுக்கும் பொதுவானது எனினும், அது எவ்வாறு தோற்றம் பெற்றது என்பதைக் கூறுவது கடினம். அருகரின் மிகப்பழைய நூல்களிலேயே ஊழ் கொள்கை தொடர்பான கருத்துக்களைக் காண முடிகின்றது. அவற்றில் அசராங்க சூத்திரம், சூத்திரக்கிருதாங்கம் என்பன குறிப்பிடத்தக்கவை..மகாவீரருக்கு முந்திய பார்சுவ நாதரின் காலத்தில் ஊழ், மறுபிறவி போன்ற கோட்பாடுகள் சமணத்தில் தோன்றியிருக்க வேண்டும் என்பது பொதுவான நம்பிக்கை..பொ.மு 8 அல்லது 9ஆம் நூற்றாண்டு என்று இந்தக் காலம் பொதுவாக வரையறுக்கப்படுகின்றது.  
பொ.மு 300 அளவில் பத்திரபாகுவின் காலத்தில் ஊழ் தொடர்பான நம்பிக்கை ஆழமாக வேரூன்றி விட்டது என்பதற்கான சான்றுகளை திகம்பர - சுவேதாம்பர இரு அருகப் பிரிவுகளிலும் காணமுடிகின்றது. அருக சமூக - சமய நடைமுறைகளானநோன்புகள், கடுமையான விரதங்கள்,*சல்லேகனைஎனும் தன்னுயிர் நீப்பு* மற்றும் இறைமறுப்பு முதலான எல்லா அடிப்படைக் கோட்பாடுகளிலும், ஊழ் பற்றிய அருக நம்பிக்கை ஆழமாகப் பதிந்திருப்பதைக் காணலாம். ஊழில் சமணருக்கும் சைவ வைணவருக்கும் கொண்டிருக்கும் கருத்து மாறுபாடுகளையும் இந்த இடத்தில் நாம் ஊன்றி நோக்கவேண்டும். ஊழில் இந்துக்களிலிருந்து மாறுபட்ட கொள்கை கொண்டவர்கள் என்பதால், சைவ வைணவரின் சிரார்த்தச் சடங்கும் நீத்தார் வழிபாடும் அருகரால் மூடநம்பிக்கை என்று விமர்சிக்கப்படுகின்றது.மனிதன் மிருகமாகப் பிறக்கலாம், மிருகம் மனிதனாகப் பிறக்கலாம் என்ற ஆழமான நம்பிக்கையே, அருகரின் புகழ்பெற்ற ஜீவகாருணியம் என்ற கோட்பாட்டுக்கு அடிநாதமாக விளங்குகின்றது என்று கொள்ளலாம். .
# ஊழ் (சைனம்)

## மெய்யியல் கண்ணோட்டம்

அருகரின் நம்பிக்கைப் படி, ஊழ் என்பது, பிரபஞ்சம் முழுவதும் பரந்துள்ள பௌதிகப் பொருள் ஆகும். உயிரொன்று செய்கின்ற செயல்களைப் பொறுத்து ஊழின் துணிக்கைகள் அந்த உயிர் நோக்கிக் கவரப்படும். இந்தக் கவர்ச்சியானது, நாம் ஏதாவது ஒரு விடயத்தை செய்யும் போது, சிந்திக்கும் போது, சொல்லும் போது, கொல்லும் போது, திருடும் போது, ஒவ்வொரு செயலையும் பொறுத்து மாறுபட்டு இடம்பெறும். எனவே அருகரின் ஊழ் என்பது காரண காரியங்களுக்கு மாத்திரம் பொறுப்பானதல்ல. உயிரை ஊடுருவி நிகழ்ந்து கொண்டிருக்கும் மிக நுட்பமான விடயம் ஆகும். உயிரின் தூய, வெளிப்படையான, இயற்கையான ஒவ்வொரு இயல்பும் இவ்வாறு ஊழால் தீர்மானிக்கப்படுகின்றது.ஊழ் ஆன்மாவை வெவ்வேறு நிறங்களால் சாயம் பூசும் ஒருவித அழுக்காக வர்ணிக்கப்படுகின்றது. இந்த நிறங்களுக்கு என்று பெயர். ஊழின் அடிப்படையில், இவ்வாறு சொர்க்கம், நரகம், பூவுலகு, மனிதர், விலங்குகள் என்று பல்வேறு பிறப்பெடுக்கும் உயிர்கள் இந்த லேஸ்யம் அகன்று தூய நிலையில் வீடுபேறு அடைகின்றன.  
அளவில் அறிவு, அளவில் ஆற்றல், வரம்பில் இன்பம் என்பன உயிர்களுக்கு இயல்பானவை. அவை இயல்பாகவே தூயவை. எனினும், ஊழால் இவை பாதிக்கப்படும் போது, உயிர்களின் இந்த இயல்புகள் இழக்கப்பட்டு விடுகின்றன. உயிர்கள் ஊழால் முடிவிலிக்காலம் முதலே பிணைக்கப்பட்டவையாக விளங்குகின்றன.ஊழுக்கும் உயிர்க்குமான இந்த இயல்பு செம்பும் களிம்பும் என்று அருக நூல்களில் விவரிக்கப்பட்டுள்ளன. .
# ஊழ் (சைனம்)

## பருவடிவ ஊழும் நுண்வடிவ ஊழும்

ஊழை பருப்பொருளாகக் காணும் அருகம், உலகம் எங்கும் பரந்துள்ள, மிக நுண்மையான, எளிதில் உணரமுடியாத அணுத்துணிக்கைகளாக ஊழை வரையறுக்கின்றது.இவை மகிழ்தல், துயர்கொள்ளல் முதலான மனிதரின் ஒவ்வொரு இயல்புக்கும் பொறுப்பானவை. எண்ணிறந்தவை., இந்த பௌதிக துணிக்கைகளை "திரவிய கர்மம்" என்று அழைக்கின்றன அருக நூல்கள். திரவிய கர்மத்தின் விளைவால் நாம் அனுபவிக்கும் உணர்வுகள் பாவ கர்மம் என்று சொல்லப்படுகின்றன. .பாவ கர்மத்துக்கும் திரவிய கர்மத்துக்கும் இடையிலான உறவு, காரண காரிய உறவு ஆகும்.இந்த ஊழ்கள் இல்லாவிட்டால், பௌதிக உடலை நாம் அனுபவபூர்வமாக உணரமுடியாது என்பது அருகரின் நம்பிக்கை. உலகை உயிர் உணரும் இடைப்பட்ட வெளியில் "கர்மாண சரீரம்" எனும் ஊழ் நிறைந்தபுலமாக இந்த ஊழ்த்துணிக்கைகள் சேமித்து வைக்கப்பட்டுள்ளதாகவும், பின் உடலால் உணரப்படுவதாகஉம் நம்பப்படுகின்றது.
# ஊழ் (சைனம்)

## ஊழின் சுய இயக்கம்

அருக ஊழானது, காரியங்கள் மற்றும் அந்தக் காரியங்களின் பின்னுள்ள காரணங்களில் அதிக கவனம் செலுத்துகின்றது. தனிப்பட்ட செயல்களுக்கு இந்த ஊழ் பொறுப்பாவதால், இதை இறையருளால் நீக்கமுடியும் என்று அருகர் நம்புவதில்லை.. ஊழ் காரண காரியத்துக்குப் பொறுப்பானது என்பதால், இறைநம்பிக்கை அற்ற அருக நெறியில் இறைவனின் இடத்தைப் பெறுகின்றது. ஒருவர் செய்கின்ற செயலின் பலாபலன்களைப் பொறுத்து அவரது மறுபிறப்பை அவரது ஊழே தீர்மானிக்கின்றது என்கிண்றது அருக நெறி. ஊழின் விளைவுகள் நிச்சயமானவை, தவிர்க்கமுடியாதவை. எந்தவொரு தெய்வீக சக்தியும் ஊழின் ஆற்றலிலிருந்து மாந்தரை விடுவிக்கமுடியாது. சுய கட்டுப்பாடும்,தவமுமே ஊழின் ஆற்றலை ஓரளவு கட்டுப்படுத்த இயலும்..  
அருக நூல்களின் படி, தன் ஊழால் பிறப்புச் சுழற்சியில் சிக்கியுள்ள ஆன்மா நான்கு 'கதி'களில் நிலவ முடியும். தேவர், நரகர், திரியஞ்சம் (அஃறிணைகள்), மானுடர் என்பவை அவை. இந்த நான்கு கதிகளில் தேவகதி அதியுயர்ந்தது. மனிதகதி அடுத்த படி. மூன்றாம் படியில் திரியஞ்சமும் இறுதிப்படியில் நரகமும் அமைகின்றன. . ழு நரகத்தின் அமைந்துள்ளது.
# ஊழ் (சைனம்)

## ஆன்மாவுக்குச் சாயம்பூசல் - லேஸ்யம்

ஊழ் தொடர்பாக லேஸ்யம் என்பது முக்கியமான சைனக் கொள்கை. இந்த லேஸ்யங்கள், பளிங்கு தான் சேர்ந்த பொருளின் நிறத்தைப் பெறுவது போல, ஆன்மா பெறுகின்ற இயல்புகளாக இனங்காணப்படுகின்றன. ஒவ்வொரு நிறங்களும் ஆன்மாவின் ஒவ்வொரு இயல்புகளைக் குறிக்கின்றன. எனவே லேஸ்யம்உயிர்களின் ஊழைத்தீர்மானிக்கின்றன என்பது லேஸ்யத்தின் விரிந்த வடிவம்.லேஸ்யம் என்பது ஆறு வண்ணங்கள்: கருப்பு, நீலம், சாம்பல், மஞ்சள், சிவப்பு மற்றும் வெள்ளை. , கருப்பு, நீலம் மற்றும் சாம்பல் அமங்கல லேஸ்யங்கள். உயிரின் போகூழுக்குப் பொறுப்பானவை. மஞ்சள், சிவப்பு மற்றும் வெள்ளை என்பன மங்கல லேஸ்யங்கள். இஐ உயிர்களுக்கு ஆகூழைக் கொணர்கின்றன.உத்தராத்யாயாயன் சூத்திரம் எனும் அருக நூல், வெள்ளை மற்றும் கருலோஐ லேஸ்யமாகக் கொண்டோரின் மனநிலை மாறுபாடுகளை விரிவாக விவாதிக்கின்றது.:
# ஊழ் (சைனம்)

## ஊழைப் பாதிக்கும் காரணிகள்

கீழ்வரும் நான்கு காரணிகள் ஊழ் மானுடனைப் பாதிக்கும் அளவைக் கட்டுப்படுத்துகின்றன:
- ***இயற்கை (பிரகிருதி***) – அருக நூல்களில் ஊழ் நல்லூழ் தீயூழ் என்று இரண்டாகப் பிரிக்கப்பட்டு அவை இரண்டும் நன்னான்கு பிரிவுகளாகப் பிரிக்கபப்ட்டுள்ளன. எனவே மொத்தம் எட்டு வகையான ஊழ்கள் உண்டு. தீயூழ் நாமம் (உடல்கொடு நல்லூழ்), ஆயுள் (ஆயுள்கொடு நல்லூழ்), கோத்திரம் (தரம்கொடு நல்லூழ்), வேதனீயம் (உணர்வுகொடு நல்லூழ்) என்பவை. எனவே ஊழின் வகையை இயல்பைப் பொறுத்து, உயிர் பாதிக்கபப்டுகின்றது.  
- ***ஊழ்வலைக் காலம்***(ஸ்திதி) - ( கால கர்ம பத்திர) – ஊழானது தான் இயங்குகின்ற காலம் வரை ஊழ் கட்டானது உயிரைப் பிணைத்திருக்கும். இது உயிரை நேரடியாகப் பாதிப்பதில்லை. ஆனால், உயிரின் ஆன்மிக வளர்ச்சியை இது கட்டுப்படுத்தும்.
- அனுபவம் – உயிர்களின் ஊழை அனுபவிக்கும் அளவு, அது கடுமையானதோ மென்மையானதோ, ஊழின் தாக்கத்தைக் கட்டுப்படுத்துகின்றது. உயிர் முதிர்ச்சி அடைய அடைய, இந்த அனுபவமானது அதிக தீவிரம் அடையும்.
- ***அளவு***' (பிரதேசம்) அனுபவமொன்றை உயிர் பெறும் போது, அடையப்படுகின்ற ஊழின் அளவு ஆகும்.
# ஊழ் (சைனம்)

## உசாத்துணைகள்

-
-
-
-
-
-
-
-
-
-
- *Note: ISBN and page nos. refers to the UK:Routledge (2001) reprint. URL is the scan version of the original 1895 reprint.*
-
-
-
-
-
-
-
-
-
-
-
-
-
-
-
-
-
-
-
-
-
-
-
# குன்லுன் மலைத்தொடர்

**குன்லுன் மலைத்தொடர்**(The <span>Kunlun Mountains)</span> (simplified Chinesetraditional Chinese, ; , *Khöndlön Uuls*) ஆசியாவிலுள்ள மிக நீண்ட மலைத்தொடர்களினல் ஒன்றாகும். இம்மலைத்தொடர் 3000 கிலோமீட்டர்களுக்கும் (1900 மைல்கள்) அதிகமான நீளமுடையது. விரிவான நோக்கில் பார்க்கும் போது, டாரிம் வடிநிலத்திற்குத் தெற்கில், திபெத்திய பீடபூமியின் வடக்கு எல்லை வரை நீண்டு விரிந்து கிடக்கிறது.  
இம்மலைத்தொடர் குறித்த விளக்கம் வேறுபடுகிறது.ஒரு பழைய ஆதாரம்குன்லுன் என்பது சீனாவின் மையப்பகுதியில் குறுக்காகச் செல்லும் மலைத்தொடர் என்கிறது. அதாவது, குன்லுன் என்பது, குறுகிய பொருளில்: அல்டைன்டாக்,க்யீலியன் மலைத்தொடர் மற்றும் கின் மலைத்தொடர் ஆகிவை சேர்ந்த மலைத்தொடர் என்கிறது.ஒரு சமீபத்திய ஆதாரம்ஒன்று குன்லுன் தொடர் டாரிம் வடிநிலத்தின் பெரும்பான்மையான தெற்கு பக்கப்பரப்பையும் மற்றும் அல்டைன் டாக் மலைத்தொடரின் கிழதென் பகுதியைத் தொடர்வதாகவும் உள்ளதாகக் கூறுகிறது.சிமாசியான்(*ஷிஜி*, சுருள் 123) கூற்றுப்படி,பேரரசர் வூ ஹான் மஞ்சள் ஆற்றின் மூலத்தைக் கண்டுபிடிக்க ஆட்களை அனுப்பியதாகவும், அவ்வாறு சென்ற போது இம்மலைத்தொடரின் மூலத்திற்கு குன்லுன் என்று பெயரிட்டதாகவும் தெரிகிறது. பாரம்பரிய நுாலான சாங்காய் ஜிங் படிஇந்தப்பெயரானது புராணச்சார்புடைய அமைவிடம் என்பதிலிருந்து வந்திருக்கலாம் என அறியப்படுகிறது.
# குன்லுன் மலைத்தொடர்

## பரப்பெல்லை

தஜிகிஸ்தானின், பாமிர் மலைகளிலிருந்து தொடங்கி இம்மலைத்தொடர் சிஞ்சியாங் மற்றும் கிங்காய் மாகாணத்தில்திபெத்தன்னாட்சிப் பகுதிகளில், சீன-திபெத்திய எல்லைகள் இடையிலான பகுதிகளில் நீண்டு கிடக்கிறது. இதன்தெற்கு முனையில் தற்போதுடாரிம்வடிநிலம்என்றழைக்கப்படும்பகுதியின் தெற்கு எல்லை, பிரபலமற்ற தக்கிலமாக்கான்பாலைவனம்அல்லதுமணலில் புதைந்தவீடுகளின்பாலைவனம்மற்றும்மற்றும் கோபி பாலைவனம்வரை நீண்டு கிடக்கிறது. பல முக்கியமான ஆறுகளான, கோடான் சோலை மற்றும் தக்கிலமாக்கான் பாலைவனம் வழியாக பாய்ந்து செல்லும் நதிகளான,காரகாஷ்நதி ('கருப்பு ஜேட் நதி') மற்றும் யுருங்காஷ்நதி ('வெள்ளை ஜேட் நதி') ஆகியவை இங்கிருந்து தொடங்குகின்றன.  
அல்டைன்-டாக்அல்லது அல்டுன் மலைத்தொடர் குன்லுன் மலைத்தொடரின் முக்கிய வடபகுதித் தொடர்களில் ஒன்றாகும். இதன் கிழக்கு நீட்சியான கிலியன் சான் குன்லுன் தொடரின்மற்றொரு முக்கிய மலைத்தொடராகும். தெற்கில் முக்கிய நீட்சியானக மின் சானாக இருக்கிறது.பாயன் ஹர் மலைகள்குன்லுன் மலைத்தொடரின்தெற்கு கிளையாக உள்ளது. இந்த பாயன் ஹர் மலைத்தொடர் சீனாவின்இரண்டு நீளமான நதிகளான, யாங்சே மற்றும் மஞ்சள் நதிஆகியவற்றுக்கிடைப்பட்ட நீர் வடிநிலப்பகுதியை உருவாக்குகிறது.  
குன்லுன் மலைத்தொடரின் மிக உயரமான மலையானது, கெரியா பகுதியில் காணப்படும் லியசி சான் (7,167 மீ) ஆகும். ஆர்க்கா டாக் (ஆர்ச் மலை) குன்லுன் சான் மலைப்பகுதியின் மையத்தில் காணப்படுவதாகும். இதன் மிக உயரமான பகுதியானது, உலுக் முஸ்டாக் (6,973 மீ) ஆகும். சில அமைப்புகள் குன்லுன் வடமேற்கு திசையில் கோங்கூர் டாக் (7,649 மீ) மற்றும் புகழ் பெற்ற முஸ்டாக் அடா (7,546 மீ) வரையிலும் நீண்டிருப்பதாக வாதிடுகின்றனர். ஆனால், இந்த மலைத்தொடரானது இயல்பாக பாமிர் மலைத்தொடருடனேயே அதிக நெருக்கமாக காணப்படுகின்றன.
# கணாதன்

**கணாதன்**(செங்கிருதம்: कणाद) மற்றும் **காசியபர்**, **உலுக்கா**, **கனந்தர்**, **கணாபுகர்** என்றும் அறியப்படுபவர் தொன்மைய இந்தியாவின் மெய்யியலாளரும் அறிஞரும் ஆவார். இவரே வைசேடிகம் என்ற சமயநெறியேத் தோற்றுவித்தவராகக் கருதப்படுகிறார். கி.பி இரண்டாம் நூற்றாண்டில் எழுதப்பட்ட மணிமேகலை பெருங்காதையில் 27ஆவது காதையில் குறிப்பிடப்பட்டுள்ள ஆறு வகையான சமயநெறிகளில் வைசேடிகம் குறித்தும் கணாதர் குறித்தும் விளக்கமான செய்திகள் உள்ளன.  
கி. மு ஆறாம் நூற்றாண்டுக்கும் கி.மு இரண்டாம் நூற்றாண்டுக்கும் இடைப்பட்ட காலத்தில் வாழ்ந்ததாக மதிப்பிடப்படும் இவரைக் குறித்த வாழ்க்கைக் குறிப்புகள் கிடைக்கப்பெறவில்லை. இவரது வழமையான பெயரான "கணாதன்" என்பதற்கு "அணுவை உண்பவர்" எனப் பொருள் கொள்ளலாம். இவரே இந்திய மெய்யியலில் அணுவைக் குறித்த கருத்தியலை நாட்டியவர். தனது வடமொழி நூலான *வைசேடிக சூத்திரத்தில்* இது குறித்து விளக்கியுள்ளார். இவரது உரை *கணாதர் சூத்திரங்கள்*, அல்லது கணாதரின் நூற்பா எனவும் அழைக்கப்படுகின்றது.  
தமது கருத்தியலில் கணாதர் அண்டத்தின் உருவாக்கலையும் இருத்தியலையும் விளக்க முற்பட்டுள்ளார். அணுக்கொள்கை, தருக்கம், மெய்யியல் பயன்படுத்தி இந்த விளக்கத்தைத் தர முயன்றுள்ளார். மெய்யியலின் உள்ளியக் கருத்தியலை மனித வரலாற்றில் முதன்முதலில் முன்மொழிந்தவர் இவரேயாகும். கணாதரின் கூற்றுப்படி எதுவம் உட்பிரிவாக பிரிக்க முடியும், ஆனால் இந்த உட்பிரிவை ஒரு கட்டத்திற்கு மேல் பிரிக்க முடியாத நிலை வரும். இவ்வாறு பிரிக்கமுடியாதளவில் உள்ளவை *பரமாணு* எனப்படும். இவை பிரிக்கப்பட முடியாதவை மட்டுமல்ல, இவை அழிக்க முடியாதவையும் கூட. இவற்றின் பல்வேறு கூட்டுப் பொருட்களே சிக்கலான பொருட்களாகும். இதுவே அனைத்து பொருட்களின் இருப்புக்கு காரணமுமாகும். இந்த கருத்தியலை இந்து சமயத்தின் ஆன்மாவிற்கும் பொருத்தி ஆத்திகமல்லா வழியிலும் வீடுபேறு அடையும் வழியை விளக்கினார். கணாதரின் கருத்துக்கள் இந்து சமயத்தின் பல்வேறு கருத்தியல்களிலும் உள்வாங்கப்பட்டுள்ளது. வரலாற்றின்படி இது இந்து சமயவியலில் நியாயம் குறித்ததாக அமைந்தது.  
கணாதரின் ஆய்வில் ஆறு **பகுப்புகள்** (பதார்த்தாக்கள்) உள்ளன; இவை அறியக்கூடியவையும் பெயரிடப்பட்டவையுமாகும். இவற்றின் மூலமாக அண்டத்தின் அனைத்தையும், பார்வையாளர்கள் உட்பட, விவரிக்க முடியும் என்று கணாதர் கூறுகிறார். இந்த ஆறு பகுப்புகளாவன: திரவியம் (பொருள்), குணம் (பண்பு), கர்மன் (நகர்வு), சாமான்யம் (எங்குமுள்ளது), விசேடம் (குறிப்பிட்டவை), மற்றும் சமவாயம் (இருப்பியல்). திரவியம் எனப்படும் பொருட்களை ஒன்பது பிரிவுகளாக பிரிக்கிறார்; இவற்றில் சில அணுவளவிலானவை, சில பெரியவை, மற்றும் வேறு சில எங்கும் நிறைந்தவை  
கணாதரின் தாக்கம் இந்திய மெய்யியலில் மிகவும் குறிப்பிடத்தக்கது. பல்வேறு மெய்யியல் நூல்களிலும் இவர் குறிப்பிடப்பட்டுள்ளார்; இவற்றில் இவர் காசியபர், உலுக்கா, கனந்தர், கணாபுகர் என்று குறிப்பிடப்படுகிறார். சீன இலக்கியங்களில், இவர் மதிப்புடன் *சத்-உலூக்கா* எனப்படுகின்றார். இவரது வைசேடிக மெய்யியலானது இதேபோல "ஔலுக்கிய மெய்யியல்" போன்ற பல்வேறு பெயர்களில் விளங்குகின்றது. இவரது பெயர் உலுக்கா என்பது ஆந்தையைக் குறிக்கும்; ஆந்தையைப் போல பகல் முழுவதும் ஆராய்ச்சியிலும் தியானத்திலும் ஈடுபடும் கணாதர் இரவில் ஒருமுறை மட்டுமே உண்பார் என்பது ஓர் செவிவழிச் செய்தி.}}  
கணாதரின் கருத்துக்கள் பல துறைகளிலும் பொருந்தின; மெய்யியலை மட்டுமன்றி மற்ற துறைகளிலும் இவரது தாக்கம் இருந்தது. காட்டாக, மருத்துவ நூலை இயற்றிய சரகரின் *சரக சம்கிதையிலும்* இந்தத் தாக்கத்தைக் காணலாம்.
# முதலாம் டேரியஸ்

பேரரசர் டேரியசின் சிற்பம், இபிஸ் கோயில், எகிப்து]]  
**முதலாம் டேரியஸ்** (**Darius I**) (கிமு 550 – 486) அகாமனியப் பேரரசின் நான்காம் பேரரசர் ஆவார். இவரை *மகா டேரியஸ்* என்பர். உச்சநிலையில் இருந்த அகாமனியப் பேரரசின் கீழ் பாரசீகம், அனதோலியா, வடக்கு மற்றும் பண்டைய எகிப்து, பண்டைய அண்மை கிழக்கு, நடு ஆசியா, காக்கேசியா மற்றும் பண்டைய ஐரோப்பாவின் பால்கன் குடா பகுதிகளை ஆட்சி செய்தவர்.  
முதலாம் டேரியஸ் தன் பேரரசை மாகாணங்களாகப் பிரித்து, அதனை *சத்திரபதிகள்* எனும் ஆளுநர்களின் கீழ் கொண்டு வந்தார். அரமேய மொழியை அரச மொழியாக்கியவர். பேரரசு முழுவதும் ஒரே நாணய முறை மற்றும் எடை மற்றும் அளவுகோள்கள் முறைகளை நடைமுறைப்படுத்தினார்.  
சூசா, பசர்கடே, பெர்சப்பொலிஸ், பாபிலோன் மற்றும் எகிப்திய நகரங்களில் புதிய கட்டுமானப் பணிகள் தொடங்கினார். பழைய பாரசீக மொழி, ஈலமைட்டு, பபிலோனிய மொழி ஆகிய மொழிகளில் எழுதப்பட்ட ஒரே உரையைக் கொண்ட பெஹிஸ்ட்டன் கல்வெட்டுகளில், தனது போர் வெற்றிகளையும், தன் வாழ்க்கை வரலாற்றையும் சுருக்கமாகக் குறித்துள்ளார்.  
பழைய ஏற்பாட்டின் தானியேல் (நூல்), ஆகாய் (நூல்), செக்கரியா நூல்களில் பாரசீகப் பேரரசர் முதலாம் டேரியஸ்சின் பெயர் குறிக்கப்பட்டுள்ளது.  
கிரேக்க வரலாற்று அறிஞர் எரோடோட்டசு, தனது வரலாற்று நூலின் மூன்றாம் பகுதியில், அகாமனியப் பேரரசர் **கௌதமன்** எனும் பார்த்தியாவிடமிருந்து பேரரசை முதலாம் டேரியஸ் பறித்துக்கொள்வது முதல், டேரியசின் ஆட்சிக் காலம் முடியும் வரை விளக்கப்பட்டுள்ளது.
# முதலாம் டேரியஸ்

## படையெடுப்புகள்

தனது அகாமனியப் பேரரசை நன்கு வலுப்படுத்திக் கொண்ட டேரியஸ், எகிப்திய மன்னர் பார்வோன், முதலாம் காம்பிசஸ் உடனான போரில் வென்று, எகிப்தை அகமானியப் பேரரசில் இணைத்தார்.  
டேரியசின் தொடர் படையெடுப்புகளால் மேற்கில் பால்கன், திரேசு, மாசிடோனியா, பல்கேரியா பகுதிகளையும், கிழக்கில் சிந்து சமவெளி வரை தனது அகாமனியப் பேரரசை விரிவுபடுத்தினார்.
# முதலாம் டேரியஸ்

## படையெடுப்புகள்

### சிந்து சமவெளி மீதான படையெடுப்புகள்

கிழக்கு எல்லை]]  
கிமு 516ல் டேரியஸ் நடு ஆசியாவின், பாக்திரியா, ஆப்கானித்தான், தற்கால பாகிஸ்தானின் தக்சசீலா மீது போர் தொடுத்து வென்றார்.  
கிமு 516 - 515 குளிர்காலத்தில் பேரரசர் டேரியஸ் காந்தாரத்தில் தங்கி, சிந்து சமவெளியைக் கைப்பற்றி ஆயத்தப் பணிகளை மேற்கொண்டார். கிமு 515ல் சிந்து சமவெளியையும்; அதனைச் சுற்றியுள்ள பகுதிகளையும் வென்றார்.
பின்னர் தற்கால பாகிஸ்தானின் கராச்சி துறைமுகத்திலிருந்து, எகிப்திற்கு கடல் வழிப் கப்பல் பாதைக்கு வித்திட்டார்.  
பின்னர் போலன் கணவாய் வழியாக பாரசீகதிற்கு திரும்பினார்.
# முதலாம் டேரியஸ்

## படையெடுப்புகள்

### பாபிலோன் கிளர்ச்சி

சூசா அரண்மனையில் பேரரசர் டேரியசின் வில் வீரர்கள்]]  
கௌதமா என்ற பார்த்தியாவின் கொலைக்குப் பின் கிழக்கு அகாமனிசியப் பேரரசு முழுவதும், குறிப்பாக அனதோலியா மாகாணத்தின் ஐயோனியாவின் கிரேக்கர்களின் பெருங்கிளர்ச்சிகள் பரவியது. எனவே பேரரசு முழுவதும் படைகளை அனுப்பி கலவரங்களை ஒடுக்கி தன்னை பாரசீகத்தின் பேரரசர் என்பதை டேரியஸ் நிலைநாட்டினார்.  
பாபிலோனில் மூன்றாம் நெபுகத்நேசர் தலைமையில் நடைபெற்ற கிளர்ச்சிகள் குறிப்பிடத்தக்கவை. இக்கிளர்ச்சிகளின் போது, டேரியசின் படைகள் பாபிலோன் நகரத்திலிருந்து பின்வாங்கியது.  
பின்னர் பெரும் படைகளை திரட்டி வந்து பாபிலோனை முற்றுகையிட்டார். ஒன்றரை ஆண்டுக்களுக்குப் பின்னரே, பேரரசர் டேரியசின் படைகள் தந்திரமாக பால்பிலோனை கைப்பற்றி கிளர்ச்சிகளை அடக்க முடிந்தது.  
டேரியசின் பாரசீகப் படைகள் பாபிலோன் கிளர்ச்சியை அடக்கச் சென்ற நேரத்தில், நடு ஆசியாவின் நாடோடி மக்களான சிதியர்கள், பாரசீகத்தைக் கைப்பற்றி சேதங்களை விளைவித்தனர்.  
அசிரியா, பாபிலோன், ஈலாம் பகுதிகளில் நடைபெற்ற பெருங் கிளர்ச்சிகளை அடக்கிய டேரியஸ் தனது படைகளுடன் பாரசீகத்திற்கு திரும்பி வந்து, சிதியர்களை அடித்துத் துரத்தினார்.
# முதலாம் டேரியஸ்

## படையெடுப்புகள்

### ஐரோப்பிய சிதியர்களுக்கு எதிரான படையெடுப்புகள்

கிழக்கு பாரசீகத்தின் கால்நடைகளை மேய்க்கும் நாடோடி மக்களான சிதியர்கள், சிறிது காலம் பாரசீகத்தை கைப்பற்றி சூறையடியாவர்கள். மேலும் நடு ஆசியாவின் தன்யூப் ஆறு மற்றும் கருங்கடலிற்கிடையே உள்ள வணிகப் பாதையை அடைத்து, பாரசீகத்தின் வணிகத்தை சீர்குலைத்தனர்.
கிமு 513ல் பாரசீகப் பேரரசர் முதலாம் டேரியஸ் கருங்கடலைக் கடந்து கிழக்கு ஐரோப்பாவின் பெரும்பகுதிகளைக் கைப்பற்றி சிதியர்களை ஒடுக்கினார். மேலும் சிதியர்களின் கோட்டைகளையும், வாழ்வாதரங்களையும் அழித்தார்.
சிதியர்களின் பெரும்பகுதியை சேதப்படுத்திய களைப்படைந்த டேரியசின் படைகள் நோய்களால் துன்பமுற்றது. படைகளின் உயிர் சேதத்தை தவிர்க்க டேரியசின் படைகள், வால்கா ஆற்றின் கரையிலிருந்து, பண்டைய கிரேக்கத்தின் திராசு நகரை நோக்கி திரும்பிச் சென்றது.
# முதலாம் டேரியஸ்

## படையெடுப்புகள்

### டேரியசின் கிரேக்க முற்றுகை

பகுதிகளில், அகாமனிசியப் பேரரசர் டேரியசின் முற்றுகைகளைக் காட்டும் வரைபடம்]]  
டேரியசின் ஐரோப்பா முற்றுகையில் கிரேக்கத்தின் திராசு பகுதியும், மாசிடோனியாவும் எவ்வெதிர்ப்பின்றி டேரியசிடம் தானாகப் பணிந்தது.  
ஏஜியன் கடலுக்கு வடக்குப் பகுதிகளில் உள்ள நாடுகளை தனக்கு கப்பம் கட்டும் நாடுகளாக பணிந்தது.
பேரரசர் டேரியஸ் பின்னர் சார்டிஸ் நகரத்தில் குளிர்காலத்தை கழித்தார்.  
கிமு 510ல் கிரேக்கத் தீவுகள் மற்றும் அனத்தோலியா பகுதிகளை ஆண்ட கிரேக்க குறுநில மன்னர்கள் டேரியசின் மேலாண்மையை ஏற்றனர். கிரேக்க - பாரசீக உறவுகளை மேம்படுத்த, தன் பேரரசில் பணி புரிய விரும்பும் கிரேக்க படைவீரர்கள், மாலுமிகள், அரசியல் விற்பன்னர்கள் மற்றும் கலைஞர்களுக்கு பேரரசர் டேரியஸ் தன் கருவூலங்களையும், அரசவையையும் திறந்து விட்டார். பாரசீகப் பேரரசின் அனதோலியா மற்றும் லிடியா பகுதிகளில் கணக்கற்ற கிரேக்க குடியேறிகளால் நிரம்பி வழிந்தது.  
பின்வருங்காலங்களில் இக்கிரேக்கக் குடியேறிகளால் அகமானியப் பேரரசிற்கு எதிராக அனதோலியாவில் பெருங்கிளர்ச்சிகள், ஏதன்ஸ் மற்றும் எரித்திரிய போன்ற உரோமை ஆதரவுடன் நடைபெற்றது. இதுவே கிரேக்க பாரசீகப் போர்களுக்கு வித்திட்டது.  
கிமு 490ல் கிரேக்கர்களின் ஐயோனியக் கிளர்ச்சியை அடக்க, கிரேக்கர்களின் ஏதன்ஸ் மற்றும் எரித்திரியா நகரங்கள் மீது வந்த பாரசீக தரைப்படையும், கப்பற்படையும், மாரத்தான் போரில் ஈடுபட்டது. போரின் முடிவில் கிரேக்கப்படைகள், பாரசீகப் படைகளை தந்திரமாக வெற்றி கொண்டனர்.
# முதலாம் டேரியஸ்

## கிரேக்க-பாரசீகப் போர்கள்

முதலாம் டேரியஸ், கிரேக்கர்களுடன் கிமு 499 முதல் 486 முடிய நடத்திய கிரேக்க-பாரசீகப் போர்கள் மூலம் நன்கறியப்படுகிறார். தன் பேரரசுக்குட்பட்ட ஐயோனியாவில் நடந்த கிளர்ச்சியை தூண்டிய கிரேக்கர்களை அடக்கி ஆண்டவர்.
# முதலாம் டேரியஸ்

## அகாமனிசியப் பேரரசர்கள்

- சைரசு
- முதலாம் செர்கஸ்
- முதலாம் சைரஸ்
- மூன்றாம் அர்தசெராக்சஸ்
- மூன்றாம் டேரியஸ்
- இரண்டாம் காம்பிசெஸ்
# முதலாம் டேரியஸ்

## இதனையும் காண்க

- மாரத்தான் போர்
- பாரோக்களின் பட்டியல்
- பண்டைய எகிப்திய அரசமரபுகள்
# நாயக் (திரைப்படம்)

**நாயக்** (***Naayak*** என்பது 2013 ஆண்டைய இந்திய தெலுங்கு மசாலாப்படம் ஆகும். இதை அகுலா சிவா எழுத வி. வி. விநாயக் இயக்கியுள்ளார். படத்தை யுனிவர்சல் மீடியா என்ற பதாகையின் கீழ் டி. வி. வி. தன்னய்யா மற்றும் எஸ். எஸ். ராதாகிருஷ்ணா ஆகியோர் இணைந்து தயாரித்துள்ளனர். இப்படத்தில் ராம் சரண், காஜல் அகர்வால் , அமலா பால் ஆகியோர் முதன்மைப் பாத்திரங்களை ஏற்று நடித்துள்ளனர். எஸ். தமன் படத்துக்கான பின்னணி இசையமைப்பைச் செய்துள்ளார். சோட்டா கே. நாயுடு படத்தின் ஒளிப்பதிவையும், கௌதம் ராஜு படத்தொகுப்பையும் மேற்கோண்டுள்ளனர்.  
இந்தப் படத்தில் ராம் சரண் இரட்டை வேடத்தில் நடித்திருக்கிறார்: ஐதராபாத்தைச் சேர்ந்த மென்பொருள் பொறியாளர் செர்ரி என்ற வேடம் மற்றும் கொல்கத்தாவில் ராவத் என்ற தீய அரசியல்வாதிக்கு எதிராக போராடுபவரான சித்தார்த் நாயக் ஆகிய இரு வேடங்களில் நடித்துள்ளார்.  
படத்தயாரிப்பானது 2011 நவம்பர் 9 அன்று துவங்கி, முதன்மைப் படப்பிடிப்பானது 2012 பெப்ரவரி 7 அன்று துவங்கியது. படப்பிடிப்பானது பெரும்பாலும் ஐதராபாத் மற்றும் கொல்கத்தாவில் நடந்தது. மேலும் துபாய், ஐசுலாந்து, இந்தோனேசியா,சுலோவீனியா ஆகிய இடங்களில் ஒரு சில பாடல் காட்சிகள் எடுக்கப்பட்டன. படப்பிடிப்பு 2012 திசம்பர் 29 அன்று முடிவுற்றது.  
படமானது மகர சங்கராந்தியை முன்னிட்டு 2013 சனவரி 9 அன்று உலகளவில் 1600 திரையரங்குகளில் வெளியானது. இந்தத் திரைப்படம் விமர்சகர்களிடமிருந்து பொதுவாக நேர்மறையான விமர்சனங்களைப் பெற்று, வணிக ரீதியாகவும் வெற்றி பெற்றது. இந்தப்படம் தமிழ் மற்றும் மலையாளம் ஆகிய மொழிகளில் இதே பெயரில் மொழிமாற்றும் செய்யப்பட்டது. இந்தப்படம் இந்தியில்* டபுள் அட்டாக்* என்ற பெயரில் கோல்ட்மெய்ன்ஸ் டெலிஃபிலிம்ஸ் மூலம் அதே ஆண்டில் மொழிமாற்றும் செய்யப்பட்டது. இந்த படம் வங்க மொழியில் (வங்கதேசம்) *ஹீரோ: தி சூப்பர்ஸ்டார்* என்ற பெயரில் 2014 ஆண்டு மறு ஆக்கம் செய்யப்பட்டது.
# நாயக் (திரைப்படம்)

## நடிகர்கள்

- ராம் சரண் - சரண் (செரிரி)/சித்தார்த் நாயக்.
- காஜல் அகர்வால் - மது.
- அமலா பால் - நந்தினி.
- பிரதீப் ரவட் - ரவத்.
- எம். என். எம். அனஸ் நவாஸ்-திரு.அனஸ்.
- பிரம்மானந்தம் - ஜலேபி.
- புனிதசீலன் பிரதீபன் - திரு. புனிதசீலன்.
- ராகுல் தேவ் - பாப்ஜி.
- ஜயபிரகாஷ் ரெட்டி - பாப்ஜியின் மாமா.
- ஆஷிஷ் வித்யார்த்தி - ராவதின் சகோதரரான டாக்கி சேத் கொலை வழக்கில் குற்றவாளி கண்டுபிடிக்க நியமிக்கப்பட்ட சிபிஐ அதிகாரி.
- ஆனந்திரா பிலேந்திரா-திருமதி பிலேந்திரா.
- கிருஷ்ண முரளி - சுக்லா பாய்.
- யோகா தினேஷ் - திரு. தினேஷ்.
- தேவ் கில் - பேட்வெல், ராவத்தின் தம்பி.
- சைஜு குருப் - மெலனேசியன் டேஷன்
- சுரேகா வாணி - சித்தார்த்தின் சகோதரி.
- ராஜீவ் கனகாலா - சித்தார்த்தின் மைத்துனர்.
- ஜானகி பாலசுப்பிரமணியம்-திருமதி பாலசுப்பிரமணியம்.
- ம. சூ. நாராயணா - குடிகார சிபிஐ அதிகாரி.
- ஜாக்கி செராப்
- விஜய் யேசுதாஸ்
- ரகு பாபா - பாப்ஜியின் அடியாள்.
- ஆனந்தி - ரகு பாபுவின் சகோதரி
- அஜஸ் கான் _ டாக்சி சேத், ராவத்தின் முதல் சகோதரர்.
- வினீத் குமார் - தாசு, ஐதராபாதிதின் மாபியா மலைவர்.
- வேணு மாதவ் - வேணு.
- தனிகில்லா பரணி - நீதிபதி.
- சத்யம் ராஜேஷ் - தாசுவின் அடியாள்.
- சுதா - செர்ரியின் தாயார்.
- சார்மி கவுர் - ஐட்டம் நம்பர் நெல்லூரே பாடலில் சிறப்புத் தோற்றம்.
# நாயக் (திரைப்படம்)

## கதை

ஐதராபாத்தைச் சேர்ந்த மென்பொருள் பொறியாளர் செர்ரி (ராம் சரண்) மற்றும் கொல்கத்தாவில் ராவத் என்ற தாதாவும் ஒரே தோற்றம் கொண்டவர்களாக உள்ளனர்.  
சித்தார்த் நாயக் தன் மேற்படிப்புக்காக கொல்கத்தாவில் தன் அக்காளின் வீட்டில் இருந்து படித்து வருகின்றார். இந்நிலையில் ஒரு அரசியில்வாதியின் சகோதரரான ராவத் என்பவர் ஊரையே மிரட்டி அடக்கி ஆள்கிறான். எதிர்ப்பவர்களை எல்லாம் குத்திக் கொலை செய்கிறான். ஆரம்பத்தில் இந்த அநியாயங்களை தட்டிக் கேட்க நினைக்கும் தன் அக்காவின் கணவரை சித்தார்த் நாயக் தடுத்து நிறுத்துகிறார். ஒரு கட்டத்தில் சித்தார்த்தின் மாமாவையே அக்கொடியவன் குத்திக் கொன்றுவிடுகிறான். அதன் பிறகு தன் அக்காவின் கணவரைக் கொன்றவனை அழித்து சிதாதார்த் நாயக் தாதா ஆகிறார். அவருக்கு அடிபணியும் சண்டியர்களின் சொத்துக்களை எழுதி வாங்கி பொதுமக்களுக்கு வழங்குகிறார். படத்தின் பிற்பகுதியில், இவரது உருவத் தோற்றுமையால் செர்ரிக்கு பல குழப்பங்கள் உருவாகின்றன. ஒரு கட்டத்தில் செர்ரியும், சித்தார்த் நாயக்கும் சந்திக்கின்றனர். செர்ரியிடம் சித்தார்த் நாயக் தன் கதையைக் கூறுகிறார். இதையடுத்து செர்ரி அவருக்கு உதவ முன்வருகிறார். இருவரும் தங்கள் உருவ ஒற்றுமையைப் பயன்படுத்தி தீயவர்களை அழித்து, தங்கள் மீதுள்ள வழக்குகளிலில் இருந்தும் தப்பிக்கின்றனர் அது எப்படி என்பதே கதையின் முடிவு.
# மார்லன் சாமுவேல்சு

**மார்லன் நாதனியல் சாமுவேல்சு (Marlon Nathaniel Samuels** (பிறப்பு:5 பெப்ரவரி ,1981) என்பவர் மேற்கிந்தியத்தீவுகள் துடுப்பாட்ட அணியின் வீரர் மற்றும் முன்னாள் தலைவர் ஆவார். இவர் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய மூன்று வடிவங்களிலும் இந்த அணிக்காக விளையாடி வருகிறார். 2012 ஐசிசி உலக இருபது20 மற்றும் 2016 ஐசிசி உலக இருபது20 போட்டித் தொடரின் கோப்பைகளை வெல்வதற்கு மிகமுக்கிய நபராகத் திகழ்ந்தார். இந்த இரண்டுப் போட்டித் தொடர்களிலும் ஆட்ட நாயகன் விருதினைப் பெற்றுள்ளார்.  
2000 ஆம் ஆண்டில் ஆத்திரேலியாவில் நடைபெற்ற தேர்வுத் துடுப்பாட்டப் போட்டியில் அறிமுகமானார். மேலும் நைரோபியில் நடைபெற்ற *ஐசிசி நாக் அவுட் கோப்பைக்கான* போட்டியில் இலங்கைத் துடுப்பாட்ட அணிக்கு எதிராக ஒருநாள் பன்னாட்டுத் துடுப்பாட்டப் போட்டியில் அறிமுகமானார்.  
2013 ஆம் ஆண்டில் சிறந்த வீரர்களுள் ஒருவராக இவரை விசுடன் துடுப்பாட்டாளர்களின் நாட்குறிப்பு அறிவித்தது. *கரீபியன் பிரீமியர் லீக்* போட்டிகளில் விளையாடி வருகிறார். 2016 ஆம் ஆண்டின் சிறந்த ஒருநாள் பன்னாட்டுத் துடுப்பாட்ட வீரர் மற்றும் ஆண்டின் சிறந்த வீரர் விருதினை மேற்கிந்தியத் துடுப்பாட்ட வாரியம் வழங்கியது.
# மார்லன் சாமுவேல்சு

## சர்வதேச போட்டிகள்

### தேர்வுத் துடுப்பாட்டம்

2000 ஆம் ஆண்டில் மேற்கிந்தியத் தீவுகள் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது .டிசம்பர் 15, அடிலெடுவில் நடைபெற்ற ஆத்திரேலியத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 92 பந்துகளில் 35 ஓட்டங்களை எடுத்து மில்லர் பந்துவீச்சில் ஆட்டமிழந்தார்.பந்துவீச்சில் 19 ஓவர்கள் வீசி 42 ஓட்டங்களை விட்டுக்கொடுத்து 2 இலக்குகளைக் கைப்பற்றினார்.இதில் 6 ஓவர்களை *மெய்டனாக* வீசினார். இரண்டாவது ஆட்டப் பகுதியில் 26 பந்துகளில் 3 ஓட்டங்கள் எடுத்து மெக்கில் பந்துவீச்சில் ஆட்டமிழந்தார். பந்துவீச்சில் 6 ஓவர்கள் வீசி 17 ஓட்டங்களை விட்டுக்கொடுத்தார் ஆனால் இலக்கினைக் கைப்பற்றவில்லை.இதில் ஓவர்களை *மெய்டனாக* வீசினார். இந்தப் போட்டியில் ஆத்திரேலிய அணி 95 ஓட்டங்களால் வெற்றி பெற்றது.  
2002 -2003 ஆம் ஆண்டுகளில் இந்தியத் துடுப்பாட்ட அணிக்கு எதிராக நடந்த தேர்வுத் துடுப்பாட்டத்தில் தனது முதல் நூறு ஓட்டங்களைப் பதிவு செய்தார். இந்தத் தொடரின் இந்திய அணியில் ஜவகல் ஸ்ரீநாத், அனில் கும்ப்ளே மற்றும் ஹர்பஜன் சிங் ஆகிய பந்துவீச்சாளர்கள் இருந்தனர். இந்தப் போட்டியில் 104 ஓட்டங்கள் எடுத்து போட்டி சமனில் முடிய உதவினார். இதே அணிக்கு எதிராக ஒருநாள் பன்னாட்டுத் துடுப்பாட்டப் போட்டியில் அறிமுகமானார். இந்தத் தொடர் 3-3 எனும் சமநிலையில் இருந்தது. பின் இறுதிப் போட்டியானது நவம்பர் 24, 2002 இல் விசயவாடாவில் நடந்தது. இந்தப் போட்டியில் 75 பந்துகளில் இறுதிவரை ஆட்டமிழக்காமல் 108 ஓட்டங்கள் எடுத்து அணியின் மொத்த ஓட்டம் 315 ஆவதற்கு உதவினார். 135 ஓட்டங்கள் வித்தியாசத்தில் மேற்கிந்தியத் தீவுகள் அணி வெற்றி பெற்றது. 2005 ஆம் ஆண்டில் ஆத்திரேலியத் துடுப்பாட்ட அணிக்கு எதிராக இரு தேர்வுத் துடுப்பாட்டங்களில் விளையாடினார். ஆனால் சரியான திறனை வெளிப்படுத்த இயலவில்லை அதிகபட்சமாக 25 ஓட்டங்களையே எடுத்தார். பின் கனுக்காலில் ஏற்பட்ட காயத்தினால் அவர் நாடு திரும்பினார்.  
2016 ஆம் ஆண்டில் மேற்கிந்தியத் தீவுகள் துடுப்பாட்ட அணி ஐக்கிய அரபு அமீரகத்தில் சுற்றுப்பயணம் செய்து விளையாடியது .அக்டோபர் 30 இல் சாரா துடுப்பாட்ட அரங்கத்தில் நடைபெற்ற பாக்கித்தான் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 10 பந்துகளில் ஓட்டங்கள் எதுவும் எடுக்காமல் யாசிர் ஷா பந்துவீச்சில் ஆட்டமிழந்தார்.இரண்டாவது ஆட்டப் பகுதியில் 25 பந்துகளில் 15 ஓட்டங்கள் எடுத்து யாசிர் ஷா பந்துவீச்சில் ஆட்டமிழந்தார்.  
இந்தப் போட்டியில் மேற்கிந்தியத் தீவுகள் அணி 5 இலக்குகளால் வெற்றி பெற்றது.
# மார்லன் சாமுவேல்சு

## சர்வதேச போட்டிகள்

### ஒருநாள் போட்டிகள்

2000 ஆம் ஆண்டில் பன்னட்டுத் துடுப்பாட்ட அவை வாகையாளர் கோப்பைக்கான தொடரின் தகுதிச் சுற்றுப் இவர் சர்வதேச போட்டிகளில் அறிமுகமனார்.அக்டோபர் 4 இல் நைரோபியில் இலங்கைத் துடுப்பாட்ட அணிக்கு எதிரான தொடரின் முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானர். இந்தப் போட்டியில் 32 பந்துகளில் 19 ஓட்டங்களில் எடுத்து விக்கிரமசிங்கே பந்துவீச்சில் ஆட்டமிழந்தார். பந்துவீச்சில் ஆறு ஓவர்களை வீசி 30ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் இலங்கை அணி 108 ஓட்டங்களில் வெற்றி பெற்றது.  
2018 ஆம் ஆண்டில் மேற்கிந்தியத் தீவுகள் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. டிசம்பர் 14 இல் சியல்ஹோட்டில் வங்காளதேசத் துடுப்பாட்ட அணிக்கு எதிரான தொடரின் மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் இருதியாக விளையாடினார். இந்தப் போட்டியில் 32 பந்துகளில் 19 ஓட்டங்களில் எடுத்து முகமது சைபுதீன் பந்துவீச்சில் ஆட்டமிழந்தார். பந்துவீச்சில் நான்கு ஓவர்களை வீசி 25 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் வங்காளதேச அணி 8 இலக்குகளால் வெற்றி பெற்றது.
# மார்லன் சாமுவேல்சு

## சர்வதேச போட்டிகள்

### பன்னாட்டு இருபது20

2007 ஆம் ஆண்டில் மேற்கிந்தியத் தீவுகள் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. சூன் 28 இல் ஓவலில் இங்கிலாந்துத் துடுப்பாட்ட அணிக்கு துடுப்பாட்ட அணிக்கு எதிரான தொடரின் முதல் பன்னாட்டு இருபது20 போட்டியில் அறிமுகமானார். அந்தப் போட்டியில் 26 பந்துகளில் 51 ஓட்டங்களில் எடுத்து சைட் பாட்டம் பந்துவீச்சில் ஆட்டமிழந்தார். நான்கு ஓவர்கள் வீசி 52 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் மேற்கிந்தியத் தீவுகள் அணி 15 ஓட்டங்களில் வெற்றி பெற்றது.
# மார்லன் சாமுவேல்சு

## சாதனைகள்

பன்னாட்டு இருபது20 போட்டியில் சிறப்பாக விளையாடியதற்கான பன்னாட்டுத் துடுப்பாட்ட அவையின் இரு விருதினைப் பெற்ற முதல் வீரர் எனும் சாதனையைப் படைத்தார். மேலும் பன்னாட்டு இருபது20 போட்டித் தொடரின் இறுதிப் போட்டியில் 50 ஓட்டங்கள் மற்றும் 1 இலக்குகள் வீழ்த்திய இரண்டவது நபர் எனும் சாதனை படைத்தார். இதற்கு முன் சாகித் அஃபிரிடி இந்தச் சாதனையைப் புரிந்தார். பன்னாட்டு இருபது20 போட்டித் தொடரின் இறுதிப் போட்டியில் அதிக ஓட்டங்கள் எடுத்தவர் எனும் சாதனையைப் படைத்தார். 82 ஓட்டங்கள் எடுத்து இந்தச் சாதனையைப் புரிந்தார். மேலும் 2016 ஐசிசி உலக இருபது20 இறுதிப் போட்டியில் இரண்டாவதாக விளையாடியவர்களில்(*சேசிங்)* அதிக ஓட்டங்கள் எனும் சாதனையையும் படைத்தார். ஒருநாள் பன்னாட்டுத் துடுப்பாட்டத்தில் கிறிஸ் கெயிலுடன் இணைந்து 372 ஓட்டங்கள் எடுத்தார். இதன்மூலம் 2 வது இணைக்கு அதிக ஓட்டங்கள் சேர்த்தவர்கள், துடுப்பாட்ட உலகக்கிண்ணத்தில் ஒரு இணையின் அதிகபட்ச ஓட்டங்கள் மற்றும் அ பிரிவு ஆட்டங்களில் எடுக்கப்பட்ட அதிகபட்ச ஓட்டங்கள் ஆகிய சாதனையைப் படைத்தனர்.
# பரமகம்ச யோகானந்தர்

**பரமஹம்ச யோகானந்தா** (*Paramahansa Yogananda*, ) (5 சனவரி 18937 மார்ச்சு 1952), பிறப்பு **முகுந்தலால் கோஷ்** , இந்திய யோகியும் பல்லாயிரக்கணக்கான இந்தியர்களுக்கும் மேற்கத்தியர்களுக்கும் தியானம் மற்றும் *கிரியா யோகத்தை* படிப்பித்த குருவும் ஆவார். *யோகோடா சத்சங்க சமூகம், இந்தியா* என்ற நிறுவனத்தையும் *தன்னுணர்தல் தோழமை* என்ற நிறுவனத்தையும் இதற்காக நிறுவினார். அவரது தன்வாழ்க்கை நூலான, *யோகியின் சுயசரிதை* சிறந்த ஆன்மீக வழிகாட்டுதல் நூலாக விளங்குகின்றது. 21ஆம் நூற்றாண்டின் 100 சிறந்த ஆன்மீக நூல்களில் ஒன்றாக தேர்ந்தெடுக்கப்பட்டுள்ளது.
# பரமகம்ச யோகானந்தர்

## வாழ்க்கை வரலாறு

### இளமைக்காலம்

யோகானந்தர் ஆத்திகக் குடும்பமொன்றில் தற்கால உத்தரப் பிரதேசத்திலுள்ள கோரக்பூரில் பிறந்தார். முகுந்தலால் கோஷ் என இளவயதில் அழைக்கப்பட்ட யோகானந்தர் தனது இளமைக்காலத்திலேயே ஆன்மீக விழிப்புணர்வு பெற்றவராக இருந்ததாக யோகானந்தரின் தம்பி, சனாந்தன் நினைவு கூறுகிறார்.  
1910இல் அவரது பதினேழாம் அகவையில் யோகானந்தரின் தேடல் முடிவுற்றது; குரு, சுவாமி யுக்தேசுவர் கிரியிடம் தனது ஆன்மீக வினாக்களுக்கான விடைகளைப் பெற்றார். பல நூற்றாண்டுகளாக அவருடன் தொடர்பு இருந்ததாக யோகானந்தர் உணர்ந்தார். அதே ஆண்டு தனது தன்னுணர்தல் தோழமை என்ற நிறுவனத்தையும் அங்கு நிறுவினார்; இந்தியாவின் தொன்மையான பழக்கவழக்கங்களையும் யோகக் கலையின் மெய்யியலையும் தியானத்தின் பாரம்பரியத்தையும் உலகெங்கும் பரப்பிட இந்த நிறுவனத்தை நிறுவினார். அடுத்த பல்லாண்டுகளில் அமெரிக்க கிழக்குக் கடலோரத்தில் பல விரிவுரைகளையும் கற்பித்தலையும் மேற்கொண்டார். 1924இல் மற்ற கண்டங்களுக்கும் சென்று உரை நிகழ்த்தலானார். இவற்றைக் கேட்க வந்த பல்லாயிரவரில் மார்க் டுவெய்னின் மகள் கிளாரா கிளெமென்ட்சு உள்ளிட்ட பிரபலங்களும் அடங்குவர். 1925இல் தன்னுணர்தல் தோழமையின் கலிபோர்னியா மையத்தை இலாசு ஏஞ்செலசு நகரில் நிறுவினார். இதுவே பின்னாளில் அவரது வளர்ந்து வந்த பணிகளுக்கு மைய நிர்வாக மையமாக அமைந்தது. அமெரிக்காவில் யோகா ஆசிரியராக தனது வாழ்நாளில் பெரும்பகுதியை கழித்த முதல் இந்தியராக யோகானந்தர் விளங்கினார். 1920 முதல் 1952 வரை ஐக்கிய அமெரிக்காவில் வாழ்ந்திருந்தார்; 1935-36இல் இந்தியாவில் இருந்த தமது குருவைக் காணவும் மேற்கத்திய சமயவியலாளர்களான தெரசா நியூமன் போன்றவர்களைக் காணவும் ஓராண்டு காலம் அமெரிக்காவிற்கு வெளியே இருந்தார்.
# பரமகம்ச யோகானந்தர்

## வாழ்க்கை வரலாறு

### இந்திய வருகை, 1935–1936

1935இல், தமது குரு யுக்தேசுவர் கிரியைக் காணவும் யோகோடா சத்சங் சமூகத்தை நிலைநிறுத்தவும் இந்தியா திரும்பினார். தனது இந்தியப் பயணத்தின்போது மோகன்தாசு கரம்சந்த் காந்தி, புகழ்பெற்ற இயற்பியலாளர் ச. வெ. இராமன், யுக்தேசுவர் கிரியின் சீடர்கள் ஆகியாரைச் சந்தித்தார்.
# பரமகம்ச யோகானந்தர்

## வாழ்க்கை வரலாறு

### மரணம்

தனது மரணத்திற்கு முந்தைய சில நாட்களாகவே யோகானந்தா தாம் இந்த உலகை விட்டுச் செல்லும் நேரம் வந்துவிட்டதாக குறிப்பிட்டு வந்தார்.  
மார்ச்சு 7, 1952இல் இலாசு எஞ்செலசிற்கு வந்திருந்த இந்தியத் தூதர் பினய் ரஞ்சன் சென்னுக்கு பில்ட்மோர் தங்குவிடுதியில் கொடுக்கப்பட்ட விருந்தில் யோகானந்தர் தமது சீடர்களுடன் கலந்து கொண்டார். விருந்தின் முடிவில் உலக அமைதிக்கும் மாந்த வளர்ச்சிக்கும் இந்தியா, அமெரிக்கா பங்கு குறித்தும் வருங்கால கூட்டுறவு குறித்தும் யோகானந்தர் பேசினார். உரையை முடிக்கும் தருவாயில் அவரது உடல் தரையில் சாய்ந்தது. அவரது சீடர்கள் அவர் மகாசமாதி அடைந்ததாக கூறினாலும்  
யோகானந்தரின் உடல் கிலென்டேல், கலிபோர்னியாவிலுள்ள பாரஸ்ட் லான் மெமோரியல் பார்க்கில் உள்ள மோசோலியத்தில் வைக்கப்பட்டுள்ளது. இது வருகையாளர்களுக்கு மூடப்பட்டிருந்தாலும் யோகானந்தரின் சமாதி அணுகக் கூடியதாக உள்ளது.
# சக்தி (2011 திரைப்படம்)

**சக்தி** (***Shakti***) (English: *The Strange*) என்பது 2011ஆண்டயதோல்வியற்றதெலுங்குவரலாற்றுஅதிரடி- கனவுருப்புனைவு திரைப்படமாகும். இப்படத்தை மெஹர் ரமேஷ் இயக்க இலியானா டி குரூஸ், ஜூனியர் என்டிஆர் மற்றும் மஞ்சரி பட்னிஸ் ஆகியோர் முன்னணி கதாபாத்திரங்களில் நடித்துள்ளனர்.மேலும்இந்தப் படத்தில், சோனு சூத், எஸ். பி. பாலசுப்ரமணியம், ஜாக்கி செராப், பூஜா பேடி மற்றும் தமிழ் நடிகர் பிரபு கணேசன் ஆகியோர்துணைப்பாத்திரங்களில்நடித்துள்ளனர். படத்தை விஜயந்தி மூவிஸ் பதாகையின்கீழ் சி. அஸ்வினி தத் தயாரித்துள்ளார்.படமானது 2011ஏப்ரல் 1 அன்று வெளியானது. படத்தின்தமிழ்மொழிமாற்றப் பதிப்பானது **ஒம் சக்தி** என்ற பெயரில் ஒரே நேரத்தில் வெளியானது.
மேலும்இது **ஏக் தா சோல்டிர்**என்றபெயரில்இந்தி மொழியில்மொழிமாற்றப்பட்டது.இது பெருமளவு எதிர்மறைக் கலவையானவிமர்சனங்களைப் பெற்றது. மேலும்இதுவசூலில்பெரும்இழப்பைச்சந்தித்தது.